### Beslutning

Udvalget besluttede forslag 2, med bemærkning om at detailhandelsforeningen skal stå for indhentning af tilladelser og koordinering.

Afbud: André Mathiasen

### Sagsfremstilling

## Resume og sagens baggrund

Teknik- og Miljøudvalget har i foråret 2024 drøftet retningslinjer for den eventuelle fremtidige regulering af mågebestanden i [adresse], og på mødet den 2. maj 2024 besluttede Teknik- og Miljøudvalget, at der skulle udarbejdes en beskrivelse af mågeregulering i en anden kommune og af de tilhørende økonomiske forhold. Der gives her en kort beskrivelse af henholdsvis Odense Kommunes og [adresse] tiltag mod sølvmåger samt administrationens vurdering af situationen i Kalundborg Kommune, med henblik på at træffe beslutning om den fremtidige indsats.

## Indstillinger

Chefen for Vej, Ejendom og Affald indstiller, at der arbejdes videre med en løsning, som beskrevet i Forslag 1.

## Behandling

Teknik- og Miljøudvalget.

## Sagsfremstilling

Kalundborg Kommune har i øjeblikket ingen indsats mod sølvmåger, men har tidligere reguleret måger ved skydning. Denne indsats kan genoptages relativt nemt og for få midler, men kun på kommunens egne matrikler.

Sølvmåger er en fredet fugleart, som kun kan reguleres under særlige vilkår og i en begrænset periode efter tilladelse fra Naturstyrelsen. En sådan tilladelse gives, hvis det vurderes, at sølvmågerne udgør en fare for menneskers sundhed, typisk på grund af støj eller smitterisiko.

Det skal bemærkes, at kommunen kun kan regulere på egne matrikler. Administrationen vurderer, at Kalundborg Kommune ikke kan påtage sig opgaven med at bekæmpe måger på privatejede ejendomme, da det vil være i strid med kommunalfuldmagten. Kalundborg Kommune kan dog sørge for at søge reguleringstilladelser for hele byområder og vil derved kunne stå for alt administrativt arbejde omkring indberetning til Naturstyrelsen.

Nedenfor følger eksempler fra to kommuner med meget forskellige tilgange til mågeproblematikken.

Odense Kommune

* Der er ingen reguleringsindsatser på regulering af måger på kommunalt område.
* Der findes en informationsside om måger på deres hjemmeside.

Horsens Kommune

Byrådet har afsat 250.000 kr. til årligt at regulere og forebygge gener af sølvmåger i Horsens by. Horsens Kommune har derved følgende tiltag, idet de:

* Vejleder omkring mågeregulering løbende.
* Regulerer sølvmåger på kommunale ejendomme, hvor det er muligt (ved oliering af æg i reder hver 14. dag).
* Søger staten om en samlet reguleringstilladelse i Horsens midtby.
* Indberetter indsamlede æg og reder til staten.
* Overvåger udvalgte kommunale tage via drone.
* [adresse], hvor sølvmågerne bygger reder – blandt andet ved hjælp fra praj fra borgerne.
* Forebygger ved god affaldshåndtering.

I Kalundborg by er der i 2024 lavet en dronekortlægning af mågereder langs med [adresse]. Da mågerne her har lavet reder på private tage, kan kommunen alene bistå med vejledning og koordinering af reguleringsindsatsen. På private ejendomme påhviler en eventuel reguleringsindsats ejeren, men man er ikke forpligtiget til at regulere måger. Reguleringsindsatser kan eksempelvis være oliering af æg, skydning af måger, fjernelse af reder og opsætning af fysiske foranstaltninger mod redebygning.

På baggrund af ovenstående vurderer administrationen, at en begrænset indsats mod sølvmåger på kommunens arealer vil være den mest omkostningseffektive løsning for Kalundborg Kommune. En større indsats med overvågning, oliering af æg og brug af eksterne aktører vil være mest aktuel på de private tage.

Forslag til modeller for fremtidig indsats:

På baggrund af ovenstående opstiller administrationen følgende to modeller for regulering af sølvmåger i Kalundborg Kommune. Administrationen anbefaler Forslag 1.

Forslag 1:

Kommunen regulerer på egne arealer, hvor det kan vurderes at sølvmågerne udgør en fare for menneskers sundhed, og der derved kan indhentes tilladelse til til dette. Reguleringen vil ske ved samarbejde med frivillige jægere. Hvis der opstår store problemer på enkelte lokationer, vil det løbende blive vurderet, om der er behov for en ekstra indsats.

Forslag 2:

Kommunen regulerer på egne arealer som beskrevet under Forslag 1. Derudover sørger kommunen for løbende korlægning af problemet i [adresse] og tilbyder at koordinere reguleringsindsatser på ejendomme langs med [adresse], og hvor sølvmågerne har reder. Kommunen vil stå for at indhente tilladelser, kontakte grundejere og indberette data til Naturstyrelsen. Udgifter til regulering påhviler grundejer og kan ikke påbydes. Indsatsen afhænger derfor af frivillighed til at dække udgifter til både kortlægning og bekæmpelse.
Denne model vil kræve en markant større administrativ indsats end Forslag 1.

Hvis Forslag 1 vedtages, vil alle borgere fortsat være velkomne til at kontakte kommunen og få viden om mulighederne for regulering af måger på egne matrikler. Denne vejledning gives uanset valg af løsning.

## Økonomiske konsekvenser

Ingen bevillingsmæssige konsekvenser.